**לואיס קומפורט טיפאני** (באנגלית: **Louis Comfort Tiffany**‏; 18 בפברואר 1848 – 17 בינואר 1933) היה אמן אמריקאי הידוע ביצירות שיצר בסגנון האר נובו, ובעיקר בויטראז'ים שיצר.

קורות חיים
----------

טיפאני היה בנם של הרייט אוליביה יאנג ושל צ'ארלס לואיס טיפאני, מייסד חברת טיפאני ושות'. טיפאני למד באקדמיה הצבאית איגלסווד שבפרת' אמבי במדינת ניו ג'רזי, ולמד אמנות תחת ג'ורג' אינס וסמיואל קולמן בניו יורק, ומאוחר יותר תחת לאון ביילי בפריז.

טיפאני נשא לאישה את מרי וולדברידג' גודארד (1850 - 1884) ב-15 במאי 1872, ונולדו להם מרי וודברידג' טיפני (1873 - 1963), צ'ארלס לואיס טיפני הראשון (1874 - נפטר בשנת לידתו), צ'ארלס לואיס טיפני השני (1878 - 1947), והילדה גודארד טיפני (1879 - 1908) לאחר מותה של רעייתו, נשא טיפני את לואיז ווקמן נוקס (1851 - 1904) לאישה, ב-9 בנובמבר 1886, ונולדו להם לואיס קומפורט טיפני הבן (1887 - 1974), ג'וליה דפורסט טיפני (1887 - 1973), אני אוליביה טיפני (1888 - 1892), ודורותי טרימבל טיפני (1891 - 1979).

טיפני החל את דרכו האמנותית כצייר אולם החל להתעניין באמנות בזכוכית בשנת 1875 ועבד במספר בתי מלאכה בברוקלין בין 1875 - 1878. בשנת 1879 הקים עם קנדאס וילר, סמיואל קולמן ולוקווד דה פורסט את "לואיס קומפורט טיפני ושות', אמנים אמריקאים", בסיוע כספי של אביו.

השותפות התפרקה בשנת 1885 בשל רצונו של טיפני להתמקד בתחום הזכוכית, וטיפני הקים חברה חדשה ב-1 בדצמבר 1885, שנודעה לימים (בשנת 1902) כ"סטודיו טיפני".

"העיר הקדושה" (1905) – חזונו של ג'ון הקדוש. כיום ממוקם בכנסייה הפרסבטריאנית בראון ממוריאל בבולטימור שבמרילנד.
בתחילת עבודתו בתחום הויטראז' השתמש טיפני בצנצנות רגילות, בשל הפגמים שנמצאו בזכוכית. בהמשך, החל טיפני ליצור את הזכוכית בה השתמש בעצמו, על מנת ליצור את המרקמים השונים בזכוכית.

בשנת 1893 הקים טיפני מפעל חדש בשם "חברת הזכוכית סטאורברידג'" (Stourbridge Glass Company) שבהמשך שינתה שמה ל-"Tiffany Glass Furnaces". באותה שנה החל ליצור בשיטת "פאווריל" - מונח שהומצא על ידי טיפני לתאר את שיטת עבודתו ויצירותיו הוצגו בתערוכה העולמית של שיקגו (1893). קפלה שתוכננה על ידי טיפני והוצגה ביריד נרכשה על ידי תורם בשלמותה והותקנה בקתדרלת סנט ג'ון האלוהי בניו יורק.

טיפני החל לייצר את מנורותיו הידועות בשנת 1895. יצירותיו זכו להצלחה רבה, וטיפני העסיק למעלה מ-300 עובדים במפעלו. מנורותיו של טיפאני עוצבו בידי קלרה דריסקול, שניהלה צוות של 35 נשים שנודעו בשם ״נערות טיפאני״. עבודתה וחשיבותה של דריסקול והנערות נחשפו רק ב-2007, בעקבות גילוי מכתבים אישיים שכתבה דריסקול.

במקביל לעבודתו במפעל יצר טיפני יצירות רבות עבור ביתו שנקרא בית לורלטון (שבאוייסטר ביי במדינת ניו יורק). הבית כלל 84 חדרים, והושלם בשנת 1905. בשל הטיפול הלקוי בקפלה שייצר, העביר אותה טיפני לביתו בשנת 1916.

יצירותיו של טיפני מוצגים במוזיאון המטרופוליטן לאמנות בניו יורק, במוזיאון צ'ארלס הוסמר מורס לאמנות אמריקאית (בו מוצגת כיום הקפלה) ובמוזיאונים רבים אחרים.

טיפני היה חבר אגודת האמנים האמריקאים מאז שנת 1877, חבר האקדמיה האמריקאית הלאומית לעיצוב מאז 1880 וכן חבר באגודת ציירי צבעי המים האמריקאית, חבר הסוסייטה דה בוז-אר ואביר לגיון הכבוד מאז 1900.

טיפני נפטר ב-17 בינואר 1933 ונקבר בבית הקברות גרין-ווד שבברוקלין.

* חלונות ויטראז'
* "עץ החיים""עץ החיים"
* חלון אוגוסטינוס הקדוש במוזיאון לייטנר, סיינט אוגוסטין, פלורידה.חלון אוגוסטינוס הקדוש במוזיאון לייטנר, סיינט אוגוסטין, פלורידה.
* "גן החלום""גן החלום"
* "הנערה עם פרחי הדובדבן" (שנת 1890 לערך)"הנערה עם פרחי הדובדבן" (שנת 1890 לערך)
* מנורות
* 
* 
* 
*

קישורים חיצוניים
----------------

ויקישיתוף מדיה וקבצים בנושא **לואיס קומפורט טיפאני** בוויקישיתוף
* מוזיאון צ'ארלס הוסמר מורס לאמנות אמריקאית
* ההיסטוריה של טיפני
* תערוכה של יצירות טיפני במוזיאון המטרופוליטן לאמנות
* תמונות של יצירותיו
* עבודות טיפני בקפלת וילארד
* מנורות טיפני
* לואיס קומפורט טיפאני, באתר "Find a Grave" (באנגלית)
* לואיס קומפורט טיפאני, באתר אנציקלופדיה בריטניקה (באנגלית)

הערות שוליים
------------

1. ↑  קלרה דריסקול ונערותיו של טיפאני, באתר Behind the Scenes

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421885105171
* AGSA: 3636
* BnF: cb119885929 (data)
* CANTIC: a11064547
* GND: 11862265X
* ISNI: 0000 0000 8081 5955
* KulturNav: 1f634972-1de7-429d-8706-5b1a89e755d2
* LCCN: n79056759
* NDL: 00476183
* NGV: 2586
* NKC: xx0045155
* NLA: 35550105
* NLP: A24040150
* NTA: 072142448
* PIC: 306458
* RKD: 77463
* SELIBR: 245408
* SNAC: w6c544p3
* SUDOC: 027954307
* Trove: 992640
* ULAN: 500030415
* VIAF: 2479289
* WorldCat: lccn-n79056759

 |